joelniklaus/EU_Wikipedias huggingface dataset:
TIPOS Slovenská hokejová liga 2022/2023

TIPOS Slovenská hokejová liga 2022/2023 je 30. sezónou 1. hokejovej ligy. Tímy na 1. – 6. mieste po základnej časti postúpia do play-off. Kluby na 7. – 10. mieste budú hrať predkolo alebo kvalifikáciu o Play-off. Klub na 11. mieste sa sezóna po základnej časti skončí a tím na 12. mieste priamo zostupi do 2. hokejovej ligy.

Hrací plán 
V sezóne 2022/2023 sa hralo v jednej spoločnej skupine. Liga mala 12 účastníkov + mládežnícky tím slovenskej reprezentácie do 18 rokov pripravujúci sa na vrchol sezóny pod hlavičkou JOJ ŠPORT Slovensko 18. Každé družstvo odohralo v základnej časti 44 stretnutí. Prvých šesť tímov postúpi do Play-off. Víťaz TIPOS Slovenskej hokejovej ligy postupi priamo do Tipos extraligy.

Hokejové tímy TIPOS Slovenskej hokejovej ligy v sezóne 2022/2023

Play-off

Pavúk

Predkolo (Kvalifikácia o Play-off) 
Predkolo hrali tímy nasledovne: 7.miesto - 10.miesto a 8.miesto - 9.miesto.

Predkolo sa hrá na 3 víťazstvá.

Štvrťfinále 
Štvrťfinále sa hrá na 4 víťazstvá.

Semifinále 
Semifinále sa hrá na 4 víťazstvá.

Finále 
Finále sa hrá na 4 víťazstvá.

Celkové poradie

Pozri aj 
 Tipos extraliga
 2. hokejová liga (Slovensko)

Referencie

Externé odkazy 
 1. hokejová liga na stránke SZĽH
 1.Hokejová liga na stránkach SZĽH

Ľadový hokej v 2022
Ľadový hokej v 2023
1. hokejová liga SR
Systematický názov

Systematický názov alebo systémový názov je názov pridelený unikátnej skupine, organizmu, veci alebo chemickej látke, ktoré patria do nejakej väčšej skupiny. Systematické názvy vychádzajú z názvoslovia.

Semisystematický, semisystémový alebo semitriviálny názov je názov, ktorý je čiastočne systematický a čiastočne triviálny, napríklad všeobecný názov organizmov v biológii.

Tvorenie systematického názvoslovia môže byť veľmi jednoduché, napríklad pridelením predpony alebo čísla pre každý objekt v skupine (v tomto prípade ide o číslovanie), alebo veľmi komplexné, čo umožňuje detailný popis kompletnej štruktúry daného objektu v jeho názve. Mnoho systémov kombinuje rôzne informácie o pomenovávanom objekte spolu s poradovaným číslom, z čoho sa stáva unikátny identifikátor.

Systematické názvy sa často vyskytujú spolu s pred nimi zavedenými názvami, ktoré vznikli ešte pred vytvorením názvoslovia. Napríklad v chémii sa bežné chemikálie často označujú ich bežnými alebo triviálnymi názvami, i v rámci chemického kontextu.

V chémii 
V chémii sa používa systematické názvoslovie na popis chemickej štruktúry konkrétnej chemickej látky, ktoré zároveň prezrádza i jeho chemické vlastnosti. Slovenské názvoslovie anorganických látok má pôvod v českom názvosloví. 

Kniha Compendium of Chemical Terminology od Medzinárodnej únie pre čistú a aplikovanú chémiu (IUPAC) definuje systematický názov ako "názov celý zložený zo špeciálne vytvorených alebo vybraných slabík, s alebo bez numerických predpon, napríklad pentán, oxazol." Existuje separátne názvoslovie pre anorganickú a organickú chémiu. Súčasťou chemického názvoslovia sú však i triviálne názvy, ktoré sú v niektorých prípadoch používané ako systematické názvy pre látky alebo ich časti. Medzi príklady systematických názvov, ktoré majú pôvod v triviálnych názvoch, patria benzén (cyklohexa-1,3,5-trién) alebo glycerol (1,2,3-trihydroxypropán).

Príklady 
Štandardizované systematické alebo semisystematické názvy existujú pre:

 Chemické prvky (na základe odporúčaní IUPAC)
 Chemické názvoslovie (na základe odporúčaní IUPAC)
 Binomická nomenklatúra, ktorú začal Carl Linnaeus
 Astronomické objekty a entity (spracovávané Medzinárodnou astronomickou úniou)
 Gény (podľa procedúr HUGO Gene Nomenclature Committee)
 Bielkoviny
 Minerály
 Monoklonálne protilátky

Referencie

Pozri aj 
 Chemická zlúčenina

Zdroj 

Chemické názvoslovie
Etymológia
Josh Hartnett

Josh Hartnett (; * 21. júl 1978, Saint Paul, Minnesota, USA) je americký herec a producent. Je známy z filmov ako Halloween: H20 (1998), Pearl Harbor (2001), Detektívy z Hollywoodu (2003), Sin City – mesto hriechu (2005), Noc dlhá 30 dní (2007), Útek do divočiny (2007), V zajatí snehu (2017), Rozhnevaný muž (2021) či z televízneho seriálu Penny Dreadful (2014 - 2016).

Detstvo a mladosť 
Hartnett sa narodil v Saint Paul, v štáte Minnesota. Vyrastal s otcom a nevlastnou matkou. Bol vychovávaný ako katolík. Po ukončení školy sa presťahoval do New Yorku, aby mohol navštevovať divadelné konzervatórium. Štúdium nedokončil a presťahoval sa do Los Angeles.

Kariéra 
V roku 1998 získal výraznú úlohu vo filme Halloween: H20, kde si zahral po boku Jamie Lee Curtis. V rovnakom roku, bol tiež obsadený do filmu Fakulta, kde si zahral po boku hercov ako Piper Laurie, Salma Hayek, Famke Janssen, Elijah Wood či Jordana Brewster. 

Stal sa obľúbeným hercom a získaval viacero filmových ponúk. Na začiatku roku 2000 bol niekoľko krát oslovený, aby si zahral Supermana, ale Hartnett odmietol, pretože sa nechcel zaviazať k jednej postave. Tiež bol obsadený do filmu Divoká krv, ale uprednostnil film Pearl Harbor, ktorý mal premiéru v roku 2001. O rok neskôr, hral hlavnú úlohu spoločne so Shannyn Sossamon vo filme 40 dní a 40 nocí. 

V roku 2004 si zahral v dráme Miluj ma! Prosím, po boku Diane Kruger. V roku 2006 hral vo filme Čierna Dahlia, kde Hartnett potvrdil svoju účasť ešte päť rokov pred natáčaním, pretože sa mu veľmi páčila myšlienka filmu. V rovnakom roku hral v akčnej komédii Nabiť a zabiť. 

V roku 2014 sa pripojil k hereckému natáčaniu televízneho seriálu Penny Dreadful, ktorý sa natáčal do roku 2016. O rok neskôr, si zahral hlavnú úlohu vo filme V zajatí snehu. V roku 2022 získal hlavnú úlohu v televíznom seriály The Fear Index a tiež bol obsadený do filmu Oppenheimer, ktorý bude mať premiéru v roku 2023.

Súkromný život 
Od roku 2012 tvoril pár s anglickou herečkou Tamsin Egerton, za ktorú sa v roku 2021 oženil. Majú spolu tri deti.

Iné projekty

Externé odkazy

Zdroj 

Filmoví herci USA
Televízni herci USA
Producenti USA
Kresťanské osobnosti USA
Osobnosti zo Saint Paul (Minnesota)
Čierny Peter (Lipa)

Čierny Peter (Lipa) je názov šiesteho sólového štúdiového albumu slovenského speváka Petra Lipu. Tento album v roku 1998 vydalo hudobné vydavateľstvo Ariola.

Zoznam skladieb

Výroba albumu 
 Peter Lipa – spev
 Andrej Šeban – gitara, elektrický organ, ústna harmonika, vokály, producent
 Juraj Tatár – klávespvé nástroje
 Marcel Buntaj – bicie nástroje, perkusie
 Martin Gašpar – kontrabas
 Dagmar Lakčevič – vokály
Produkcia
 Miroslav Širaň – zvukový majster
 Ivan Jombík – mix, mastering
 Ján Lorinc – fotografie
 Marek Ormandík – dizajn

Referencie 

Albumy Petra Lipu
Hudobné albumy z 1998
Don Cheadle

Donald Frank „Don“ Cheadle Jr. (* 29. november 1964 Kansas City, Missouri, USA) je americký herec, producent, scenárista a režisér.

V televízii se poprvýkrát objavil v seriáli Fame v roku 1982, vo filme debutoval o tri roky neskôr snímkom Dopravné priestupky. V rokoch 1992–1993 pôsobil v sitcome The Golden Palace, v rokoch 1993–1995 v seriálu Picket Fences. V priebehu 90. rokov hral napríklad vo filmoch Devil in the blue dress (1995), Hriešne noci (1997) a Zakázané ovocie (1998), v dalších desiatich rokoch napríklad v snímkach Traffic  (2000), Dannyho jedenástka (2001), Crash (2004, kde bol koproducent), Dannyho dvanástka (2004), Dannyho trinástka (2007) či Volanie o pomoc (2007). Za svoj výkon vo filme Hotel Rwanda (2004) bol nominovaný na Oscara. Vo filmovej sérii Marvel Cinematic Universe hrá od roku 2010 postavu Jamesa Rhodesa / War Machinea – jedná sa o snímky Iron Man 2 (2010), Iron Man 3 (2013), Avengers: Age of Ultron (2015), Captain America: Občianska vojna (2016), Avengers: Infinity War (2018), Captain Marvel (2019) a Avengers: Endgame (2019). V rokoch 2011–2016 pôsobil v seriáli House of Lies (v roku 2012 získal Zlatý glóbus pre najlepšieho seriálového herca v komédii alebo muzikáli). Roku 2015 režisérsky debutoval životopisným filmom Miles Ahead. Podieľal sa aj na scenári a stvárnil titulnú rolu hudobníka Milesa Davisa.

Iné projekty

Zdroje 
 Don Cheadle na imdb (po anglicky)
 Don Cheadle na csfd.sk

Filmoví herci USA
Televízni herci USA
Režiséri USA
Scenáristi USA
Producenti USA
Rozprávači audiokníh
Marvels

Marvels (v anglickom origináli The Marvels) je pripravovaný americký akčný film z roku 2023 od režisérky Nii DaCostovej, natočený na motívy komiksov od vydavateľstva Marvel Comics o superhrdinke Captain Marvel. Jedná sa o 33. film v MCU a je súčasťou 5. fázy Marvel Cinematic Universe a Mnohovesmírnej ságy.

Marvel Studios potvrdili plány na vytvorenie pokračovania Captain Marvel (2019) v júli 2019 a vývoj sa začal v januári 2020. DaCostaová bola najatá v auguste. V decembri bolo potvrdené, že sa do filmu pripájajú Vellaniová a Parrisová.

Dej 
Po udalostiach Ms. Marvel (2022), Carol Danversová, Kamala Khanová a Monica Rambeauová sa musia spojiť, keď sa dozvedia, že zakaždým, keď použijú svoje schopnosti, tak si vymenia svoje miesta.

Produkcia 
Natáčanie filmu sa začalo 10. augusta 2021 v Pinewood Studios. Pôvodne malo natáčanie začať v 31. mája 2021. Krátko po začatí produkcie filmu herec Samuel L. Jackson oznámil, že sa vráti ako Nick Fury. V rovnakom čase sa pripravoval na natáčanie seriálu Tajná invázia (2023). Od 27. augusta sa natáčalo v meste Tropea v Taliansku, a to aj na pobreží Tyrrhénskeho mora. Natáčanie sa skončilo v polovici mája 2022.

Obsadenie 
 Brie Larsonová ako Carol Danversová / Captain Marvel:
Avenger a bývalá pilotka Vzdušných síl Spojených štátov, ktorej DNA bolo pozmenené počas nehody, ktorá jej dodala nadľudskú silu, energetickú projekciu a lietanie.
 Iman Vellaniová ako Kamala Khanová / Ms. Marvel: 
Dospievajúca mutantka z Jersey City, ktorá zbožňuje Danversovú a nosí magický náramok, ktorý odomkol jej schopnosť využívať kozmickú energiu a vytvárať tvrdé svetelné konštrukcie.
 Teyonah Parrisová ako Monica Rambeauová:
Agentka S.W.O.R.D.u so schopnosťou absorbovať energiu. Je dcérou Danversovej priateľky a spoluletkyňe, Marie Rambeauovej. Ako dieťa vzhliadala k Danversovej.
 Samuel L. Jackson ako Nick Fury: Bývalý riaditeľ S.H.I.E.L.D.u, ktorý pracuje so Skrullmi hlboko vo vesmíre
Saagar Shaikh, Zenobia Shroffová a Mohan Kapur si zopakujú svoje úlohy zo seriálu Ms. Marvel (2022) ako Khanov starší brat Aamir, matka Muneeba a otec Yusuf. Zawe Ashtonová bola obsadená ako záporáčka a Park Seo-joon bol obsadený do nezverejnenej úlohy. Vo filme sa objaví aj vesmírna bytosť Flerken.

Premiéra 
Marvels bude mať premiéru v slovenských kinách 27. júla 2023. Americká premiéra sa uskutoční 28. júla 2023. Prvýkrát bola premiéra naplánovaná na 10. november 2022 a neskôr bol film odložený na 16. február 2023. V apríli 2022 sa vydanie filmu odložilo na 27. júl 2023, pričom si film vymenil dátum vydania s filmom Ant-Man a Wasp: Quantumania (2023).

Referencie

Externé odkazy 
 
 
 Marvels – Marvel Cinematic Universe Wiki
 Marvels – Marvel Wiki

Zdroj 

Filmy USA
Sci-fi akčné filmy USA
Filmy Marvel Cinematic Universe
Tambov

Tambov (rus. Тамбов) je mesto v Rusku, administratívne, ekonomické a kultúrne centrum Tambovskej oblasti. Mesto regionálneho významu. Nachádza sa v centrálnej časti Ocko-Donskej nížiny, na rieke Cna (prítok Volgy), 460 km juhovýchodne od Moskvy. Je tiež významnou železničnou križovatkou do Mičurinska (smerom na Moskvu), do Saratova a do Kamyšinu. Má približne 287 407 obyvateľov (2022).

Mesto bolo pôvodne založené roku 1636 ako pevnosť na ochranu Moskovského kniežatstva pred útokmi Tatárov. V roku 1976 sa stalo sídlom samostatnej gubernie. Mesto je centrom jedného z tradičných ruských poľnohospodárskych oblastí. Odohralo sa tu viacero roľníckych povstaní (proti cárovi aj proti boľševikom). Vidiek Tambovskej oblasti silne zasiahol hladomor v 30. rokoch 20. storočia, ktorý bol dôsledkom sovietskej kolektivizácie poľnohospodárstva. Za sovietskej éry sa v meste rozvíjal strojársky, potravinársky a chemický. Počas druhej svetovej vojny v meste prebiehal výcvik československých tankistov.

V meste sídlia dve univerzity, Tambovská Dzeržavinova štátna univerzita a Tambovská štátna technická univerzita a tiež dve vojenské vysoké školy. Tambovská galéria obsahuje rozsiahlu zbierku malieb ruských a západoeurópskych umelcov. V Tambove sa nachádza najstaršie ruské činoherné divadlo.

Referencie

Iné projekty

Zdroj 

Mestá v Rusku
Tajná invázia

Tajná invázia je pripravovaný americký televízny seriál, natočený na motívy komiksov od vydavateľstva Marvel Comics. Autorom seriálu, ktorý je súčasťou fiktívneho sveta Marvel Cinematic Universe, je Kyle Bradstreet.

Vývoj série sa začal v septembri 2020 s Bradstreetom a Jacksonom. Názov a premisa seriálu spolu s Mendelsohnovým obsadením boli odhalené v decembri 2020. Ďalšie kastingy sa uskutočnili v priebehu marca a apríla 2021, po ktorých nasledovalo najanie Thomasa Bezucha a Aliho Selima, aby režírovali seriál v máji. Seriál bude uvedený na streamovacej platforme Disney+ začiatkom roka 2023 a bude obsahovať šesť epizód. Tajná invázia je v poradí deviatym seriálom v MCU a je súčasťou 5. fázy Marvel Cinematic Universe a Mnohovesmírnej ságy.

Obsadenie 
 Samuel L. Jackson ako Nick Fury: Bývalý riaditeľ S.H.I.E.L.D.u, ktorý pracuje so Skrullmi hlboko vo vesmíre.
 Ben Mendelsohn ako Talos: Vodca sekty Skrullov a spojenec Furyho.
 Cobie Smuldersová ako Maria Hillová: Bývalá vysoko postavená agentka S.H.I.E.L.D.u, ktorá úzko spolupracuje s Furym, ale dlho bola s ním mimo kontaktu.
 Martin Freeman ako Everett K. Ross: Agent Ústrednej spravodajskej služby.
 Don Cheadle ako James „Rhodey“ Rhodes: Dôstojník amerického letectva a Avenger.
Okrem toho sa očakáva, že Dermot Mulroney sa objaví ako prezident Spojených štátov Ritson, zatiaľ čo Kingsley Ben-Adir bol obsadený ako "hlavný záporák" a Olivia Colmanová hrá starú Furyho spojenkyňu. Emilia Clarková, Killian Scott, Christopher McDonald a Carmen Ejogová boli obsadení do nezverejnených úloh.

Dej 
V Tajnej invázii od Marvel Studios hrajú Samuel L. Jackson ako Nick Fury a Ben Mendelsohn ako Skrull Talos - postavy, ktoré sa prvýkrát stretli v Captain Marvel. Séria o prelínajúcich sa udalostiach predstavuje frakciu Skrullov, ktorí menia podoby, a ktorí už roky infiltrujú planétu Zem..

Natáčanie 
Natáčanie sa začalo 1. septembra 2021 v Londýne pod pracovným názvom Jambalaya, pričom seriál režírovali Bezucha a Selim a Sylvaine Dufauxová a Remi Adefarasin pôsobili ako kameramani. Predtým sa očakávalo, že natáčanie začne v polovici augusta 2021. Jackson začal nakrúcať svoje scény 14. októbra po tom, čo už pracoval na MCU filme Marvels (2023), ktorý sa v tom istom čase natáčal v Londýne. Natáčanie prebiehalo vo West Yorkshire v Anglicku. 22. januára sa natáčalo v meste Leeds, 24. januára v Huddersfielde a od 24. do 31. januára 2022 v Halifaxe v Piece Hall. 28. februára 2022 sa natáčalo na stanici Liverpool Street. Natáčanie sa skončilo 25. apríla 2022.

Epizódy 

Séria bude pozostávať zo šiestich epizód, ktoré režírujú Thomas Bezucha a Ali Selim. Režiséri si buď rozdelia epizódy rovnomerne, alebo jeden bude režírovať štyri epizódy a ďalší dve.

Referencie

Externé odkazy 
 
 
 Tajná invázia – Marvel Cinematic Universe Wiki
 Tajná invázia – Marvel Wiki

Zdroj  

Seriály
Televízne seriály USA
Televízne seriály Disney+
Televízne seriály Marvel Cinematic Universe
František Zimák

František Zimák (13. august 1872, Příkazy – 8. január 1940, Bratislava) bol slovenský novinár a politik českého pôvodu v období medzivojnového Česko - Slovenska. 

František Zimák pochádzal z malej obce Príkazy neďaleko mesta Olomouc. V mladosti sa vyučil za kníhviazača. Čoskoro sa však začal venovať novinárskej a osvetovej činnosti. Od roku 1893 žil v Budapešti, kde popri Maďaroch žilo veľké množstvo Čechov a Slovákov. Tu začal úzko spolupracovať s odborovými organizáciami a novinárskymi podnikmi tamojších slovenských robotníkov. V Budapešti bol organizátorom slovenského spolkového života a prispieval do slovenskej tlače. Bol zakladateľom budapeštianskeho spolku Osveta, v ktorom sa združovali miestni robotníci slovenskej a českej národnosti. V roku 1918 po utvorení Slovenskej národnej rady v Budapešti sa stal jej podpredsedom. Po vzniku Česko – Slovenska sa v roku 1919 usadil v Bratislave a stal sa redaktorom Robotníckych novín. 

Politicky sa angažoval v sociálnej demokracii. Túto stranu reprezentoval v hornej komore Národného zhromaždenia od volieb v roku 1920. Zvolený bol aj vo voľbách v roku 1925, 1929, ako aj vo voľbách v roku 1935. Počas všetkých štyroch volebných období bol členom rozpočtového výboru senátu.  Bol stúpencom myšlienky čechoslovakizmu a odporcom slovenského autonomistického hnutia. 

V závere roku 1938 spolu so svojimi kolegami, sociálnodemokratickými senátormi Jánom Pociskom a Jindřichom Nentwichom prestúpili do spoločného klubu Národnej strany práce, ktorú utvorili českí ľavicoví politici. V súvislosti s rozpustením sociálnej demokracie na Slovensku bol 25. januára 1939 pozbavený senátorského mandátu.

Zoznam referencií 

Slovenskí politici podľa strany
Politici ČSSD
Senátori Národného zhromaždenia (Česko-Slovensko, 1920 – 1939)
Českí novinári
Stefi

Stefi, vlastným menom Štefánia Šalatová (* 15. marec 1994, Humenné) je slovenská speváčka a hudobníčka. Spolupracovala na viacerých piesniach so skupinou Mafia Corner a rapperom Gamba.

Referencie

Externé odkazy 
 Oficiálna stránka na Facebooku
 Oficiálny kanál na YouTube s tvorbou
 Oficiálna stránka na Instagrame

Slovenské speváčky
Osobnosti z Humenného
Viliam Karas

JUDr. Viliam Karas, PhD. (* 2. apríl 1976, Prešov) je slovenský právnik, predseda Slovenskej advokátskej komory a od 13. septembra 2022 minister spravodlivosti vo vláde Eduarda Hegera. Vo funkcii vystriedal Máriu Kolíkovú, ktorá podala demisiu počas koaličnej krízy.

Životopis 
V roku 1999 absolvoval magisterské štúdium práva na Právnickej fakulte Univerzity Komenského v Bratislave. V roku 2002 získal titul JUDr. a v roku 2010 titul PhD. na Právnickej fakulte Trnavskej univerzity v Trnave (PF TU). Pracuje pre právnickú kanceláriu Maple & Fish Law Firm a zároveň pôsobí na Katedre medzinárodného a európskeho práva PF TU. Od roku 1999 je členom Slovenskej advokátskej komory, pričom od 1. januára 2021 zastáva post predsedu komory. Počas svojej kariéry právnika vydal viacero diel zameraných predovšetkým na európske právo.

Súkromný život 
Hovorí po anglicky a taliansky. Je ženatý a má štyri deti.

Svojim politickým presvedčením je konzervatívec a  vierovyznaním kresťan.

Referencie

Externé odkazy 
 Články týkajúce sa Viliama Karasa na portáli teraz.sk TASR

Slovenskí právnici
Slovenskí advokáti
Ministri spravodlivosti Slovenskej republiky
Absolventi Právnickej fakulty Univerzity Komenského v Bratislave
Absolventi Právnickej fakulty Trnavskej univerzity v Trnave
Osobnosti z Prešova
Prokurátorka (seriál)

Prokurátorka je pripravovaný pôvodný televízny seriál z produkcie hranej tvorby TV JOJ, s očakávaným uvedením v roku 2023. Okrem kreatívnych tvorcov Kataríny Gažovej a Valerie Schulczovej, sa na jeho realizácii podieľal špeciálny prokurátor GP SR Ján Šanta, ktorý dohliadal na námet i spracovanie textovej predlohy. Konečný scenár pochádza už výhradne z dielne Schulczovej a Romana Olekšáka, oboch spolu podpísaných aj pod iným obdobným počinom, Za sklom. 

V réžijnej úprave Pavla Soukupa a Vítězslava Procházku, hlavnú rolu fiktívnej prokurátorky zosobní Zuzana Mauréry, a to po boku českého herca Lukáša Vaculíka čoby šéfa policajných vyšetrovateľov. Presný dátum premiéry ešte nebol stanovený, vzhľadom však k svojmu žánru vysielanie seriálu sa očakáva v jednom z pracovných dní a v „prime time“.

Obsadenie a postavy

Hlavné roly 
 Zuzana Mauréry ako JUDr. Sára Wolfová, prokurátorka (titul. rola)

Vedľajšie roly 
 Regulárne
 Lukáš Vaculík ako Viktor Bartoš, šéf policajných vyšetrovateľov
 Dominika Morávková ako policajná vyšetrovateľka
 Marta Potančoková ako policajná vyšetrovateľka 
 Ivan Martinka ako policajný vyšetrovateľ

 Epizódne

Synopsa a žáner 
Z hľadiska obsahu a konceptu, jednotlivé epizódy seriálu predstavia vždy samostatné kauzy prevzaté z histórie slovenskej prokurátory, využívajúc tak popri kriminálnej a tzv. „legal dráme“ i prvky politického thrilleru. Nadčasový dej série sa má konkrétnejšie sústrediť predovšetkým na súkromný život samotnej prokurátorky, jej neštandardný vzťah s hlavou policajných vyšetrovateľov, záhadné zmiznutie jej manžela a jej potenciálnu profesnú diskreditáciu.

Námet a výroba 
Dielo ako také je primárne inšpirované reálnymi prípadmi vyšetrovanými niekdajším generálnym prokuratúrom Vojtechom Bachom, sekundárne tiež z odbornej praxe Jána Šantu, ktorého zviditeľnila kauza zmeniek TV Markíza. Seriál sa natáčal od 27. februára 2022 vo filmových ateliéroch TV JOJ na bratislavskej Kolibe, kde pre tieto účely postavili kompletné kulisy špeciálnej prokurátury. Nakrúcal sa celú jar a podľa vyjadrenia kameramana Nicka Kollára pre film.sk, v letných mesiacoch dospel titul do fázy postprodukcie.

Zoznam sérií a epizód

Série

Epizódy

1. séria (2023)

Poznámky

Referencie

Externé odkazy 
 Prokurátorka na webe denníka Pravda
 Prokurátorka na mediaklik.sk
 Prokurátorka na serialzone.cz

Slovenské televízne seriály
Slovenské dramatické televízne seriály
Slovenské kriminálne televízne seriály
Televízne seriály TV JOJ
Televízne seriály z roku 2022
Ruská štátna univerzita nafty a plynu I. M. Gubkina

Ruská štátna univerzita nafty a plynu (národná výskumná univerzita) I. M. Gubkina () je verejná výskumná univerzita v Moskve v Rusku so zameraním na vzdelávanie a výskum v petrochemickom a plynárenskom ťažiarskom i spracovateľskom priemysle.

Bola založená v roku 1930 ako jedna zo šiestich nových inštitúcií vyššieho vzdelania, ktoré mali nahradiť rozpustenú moskovskú banícku akadémiu. Škola bola pomenovaná po profesorovi geológie Ivanovi Michajlovičovi Gubkinovi, ktorý bol vymenovaný za jej prvého rektora.

Referencie

Zdroj 
 

Vysoké školy v Rusku
Organizácie založené v 1930
Antracén

Antracén alebo paranaftalén je polycyklický aromatický uhľovodík, ktorý sa skladá z troch benzénových jadier usporiadaných lineárne za sebou. Je to izomér fenantrénu. 

Antracén sa vyskytuje v čiernouhoľnom dechte a vzniká spaľovaním fosílnych palív. Je dôležitý hlavne vo výrobe farbív, ako je alizarín.

Vlastnosti 
Antracén je bezfarebný, ale vykazuje modrú fluorescenciu (v oblasti 400-500 nm). Kryštály antracénu sa vyskytujú ako bezfarebné lupienky. Je nerozpustný vo vode a rozpustný v aromatických uhľovodíkoch, alkoholoch, sírouhlíku.

Reakcie

Syntetická príprava 
Antracén je možné pripraviť:
 Wurtzovou-Fittigovou syntézou z o-brómbenzylbromidu
 Friedel-Craftsovou reakciou z tetrachlóretánu a benzénu
 Elbsovou reakciou z o-tolylfenylketónu

Príprava derivátov 
Antracén ľahko reaguje v polohách 9 a 10. Ľahko sa hydrogenuje na 9,10-dihydroantracén, oxiduje sa na antrachinón (napr. kyselinou dusičnou) a podstupuje Diels-Alderovu reakciu. Bromáciou vzniká 9,10-dibrómoantracén. Ľahko podlieha oxidácii pôsobením ozónu a peroxidov.

Cykloadícia 
Okrem toho podstupuje i cykloadíciu, kde sa spájajú dve molekuly antracénu cez uhlíky 9 a 10, čím vzniká dimér antracénu, diantracén: 

Táto reakcia je príklad [4+4] fotocykloadície. Diantracén vzniká z antracénu pri ožiarení vlnovou dĺžkou nad 300 nm a rozkladá sa naspäť na antracén ožiarením vlnovou dĺžkou pod 300 nm alebo zahriatím. 

Túto reakciu ako prvý popísal Fritzsche v roku 1867. Mnohé deriváty antracénu takisto podstupujú túto reakciu.

Antracén však môže reagovať i s plynným kyslíkom v [4+2] cykloadícii, ktorý pri ožiarení prechádza z tripletového do singletového stavu (niekedy pomocou katalyzátora), čím vzniká endoperoxid v potenciálne nežiadanej reakcii:

Použitie 
Antracén sa využíva prakticky výhradne v syntéze antrachinónu. Antracén a mnohé jeho deriváty sa používajú vo farbiarstve. Dôležité sú predovšetkým antrachinónové farbivá, medzi ktoré patrí i alizarín.

Medzi ďalšie menej bežné použitia patrí využitie v polyméroch a plastoch, elektrofotografii a ako scintilátor. Takisto sa používa pri výrobe syntetických vlákien, je súčasťou cigaretových filtrov, využíva sa pri vývoji polovodičov, insekticídov, konzervantov na drevo a náterov.

Toxikológia 
Keďže antracén patrí medzi polycyklické aromatické uhľovodíky (PAH), predpokladá sa, že by mohol byť karcinogénny. Žiadne testy však jeho karcinogenitu nepreukázali, takže je aktuálne zaradený do IARC skupiny 3 ako "neklasifikovaný". 

Antracén je biodegradovateľný v zemi a vo vode, rýchlo fotodegraduje na vzduchu a vo vode.

Referencie

Zdroj 

Karcinogény IARC skupiny 3
Polyaromatické uhľovodíky
3. tanková divízia SS Totenkopf

3. tanková divízia SS Totenkopf alebo  3. SS-Panzerdivision Totenkopf bola divízia Waffen-SS počas druhej svetovej vojny. Svoj pôvod má v jednotkách SS-Totenkopfverbände, ktoré slúžili ako stráž nemeckých koncentračných táborov. Príslušníci jednotiek Totenkopf sú známi pre veľké množstvo spáchaných vojnových zločinov, najmä v Poľsku.

História 

V októbri 1939 schválil Adolf Hitler presun 6 500 mužov z jednotiek ochrany koncentračných táborov Totenkopfverbände do novo organizovanej divízie Waffen-SS. Bola formovaná v Dachau, kde bola zorganizovaná a vybavená.

Dôstojníci boli prevelení z jednotiek SS-Verfügungstruppe a SS Heimwehr Danzig, z ktorých mnohí už mali skúsenosť z masakrov poľskej inteligencie. Veliteľom divízie sa stal Obergruppenführer Theodor Eicke. Počas bitky o Francúzsko bola divízia vybavená bývalými československými zbraňami. Pôvodne bola organizovaná ako motorizovaná divízia.

Divízia bojovala na západnom aj východnom fronte.

Bojový krst absolvovala počas útoku na Belgicko 16. mája 1940. Zúčastnila sa bojov o Arras. Podporovala postup Rommelovej 7. tankovej divízie. V boji sa stretla s koloniálnymi marockými jednotkami a podarilo sa jej zajať asi 16 000 mužov.

Jednotka sa zúčastnila operácie Barbarossa, operovala v rámci Hoepnerovej 4. tankovej skupiny Severnej skupine armád v Pobaltí a okolí Leningradu. V roku 1942 utrpela ťažké straty v obkľúčení pri Demiansku a po nadviazaní spojenia so zvyškom armády bola cez leto 1942 stiahnutá na doplnenie do Francúzska.

Na front bola znovu nasadená začiatkom roku 1943 pri Charkove v rámci II. tankového zboru SS. V bojoch vtedy padol veliteľ divízie Theodor Eicke. Neskôr sa zúčastnila kurskej bitky. Operovala na pravom krídle II. tankového zboru SS v oblasti Belgorodu. Jednotke sa podarilo prekročiť rieku Psiol a vybudovať predmostie, z ktorého neskôr nemecké sily postupovali ďalej smerom na Prochorovku. V týchto bojoch utrpela značné straty na tankoch aj pechote. Po zastavení nemeckej ofenzívy zostala na fronte a bojovala v ústupových bojoch.

Spolu s divíziou Wiking sa na jeseň 1944 podieľala na nemeckom protiútoku pri Varšave, ktorý zastavil sovietsku ľvovsko-sandomierzsku ofenzívu. Neskôr sa podieľala na potlačení Varšavského povstania.

Začiatkom roku 1945 bola nasadená do neúspešného nemeckého protiútoku pri Balatone.

Zvyšky divízie sa vzdali americkým vojskám v Rakúsku 9. mája 1945. Príslušníci divízie boli americkými úradmi prenechaný sovietskej strane.

Referencie

Iné projekty

Externé odkazy 
 SS: symbol lidské zvůle a bestiality na webe Českého rozhlasu

Waffen-SS
Lipa spieva Lasicu

Lipa spieva Lasicu je názov desiateho sólového štúdiového albumu slovenského speváka Petra Lipu. Tento album v roku 2006 vydalo hudobné vydavateľstvo East-West Promotion.

Zoznam skladieb

Výroba albumu 
 Peter Lipa – spev
 Milan Lasica – texty
 Juraj Kupec – mastering
 Peter Smolinský – hudobná réžia
 Ľuboš Války – zvuková réžia
 Kornel Földvári – sprievodný text na albume
 Marek Ormandík – dizajn

Referencie 

Albumy Petra Lipu
Hudobné albumy z 2006
Gautam A. Rana

Gautam A. Rana  je americký kariérny diplomat indického pôvodu, od septembra 2022 dezignovaný veľvyslanec Spojených štátov na Slovensku.

Životopis  
Keď mal Rana rok, jeho otec odišiel do Spojených štátov z Indie, o tri roky neskôr sa k nemu pripojila rodina.

Rana absolvoval University of Pennsylvania (tituly BA a BS), vyštudoval právo na Vanderbilt University School of Law (JD) a získal tiež MA na College of International Security Affairs, National Defense University.

Diplomatická kariéra 
V čase menovania bol námestníkom vedúceho misie na veľvyslanectve USA v Alžírsku, rovnakú funkciu vykonával aj v Slovinsku. Pôsobil tiež v Indii, Iraku, Pakistane, Afganistane a Spojených arabských emirátoch.

Veľvyslanec na Slovensku 
Ranovu nomináciu oznámil prezident Joe Biden v marci 2022. 14. septembra 2022 bol už budúci veľvyslanec na Slovensku. Svoje poverovacie listiny odovzdal prezidentke Zuzane Čaputovej 28. septembra 2022.

Referencie

Iné projekty

Externé odkazy 
 profil veľvyslanca

Diplomati USA
Absolventi University of Pennsylvania
Absolventi Vanderbilt University
Absolventi National Defense University
Veľvyslanci Spojených štátov na Slovensku
Návšteva po rokoch

Návšteva po rokoch je názov dvanásteho sólového štúdiového albumu slovenského speváka Petra Lipu. Tento album v roku 2013 vydalo hudobné vydavateľstvo East-West Promotion.

Zoznam skladieb

Výroba albumu 
 Peter Lipa – spev, vokály
 Oskar Rózsa – nahrávanie nástrojov, programovanie, mixovanie
 Marián Čekovský – klávesové nástroje, vokály, efekty, programovanie
 Martin Gašpar – basová gitara, nahrávanie nástrojov, vokály, programovanie
 Juraj Tatár – klávesové nástroje, klavír, nahrávanie nástrojov
 Boris Urbánek – perkusie, klávesové nástroje, aranžmány, zvuk
 Roland Kánik – klavír, basová gitara, aranžmány, nahrávanie, mixovanie
 Pavol Jeňo – trúbka, nahrávanie, mixovanie
 Juraj Bartoš, Samuel Šimek, Ondrej Juráši – trúbka
 Jozef Chorvát, Martin Haas – trombón
 Adrián Havran, Ján Slezák – saxofón
 Michal Žáček – flauta
 Michal Šimko, Štefan Lengyel – basová gitara
 Marcel Buntaj – bicie nástroje, perkusie, vokály
 Emil Frátrik – bicie nástroje
 Mino Cinelu, Igor Sabo – perkusie
 Victor F. M. Hernandez – congá, bongá, timbaly, zvonky
 Peter Tomko, Jozef Klimko, Robert Borodajkevyč – gitara
 Rudy Horvát – akustická gitara, gitara, vokály
 Teresa Polk – vokály
Produkcia
 Radim Vaněk – zvuk
 Pavol Habera, Ján Machút – mixovanie
 Petr Slezák – mixovanie, mastering
 Vladimír Meller, Masterdisk, New York – mastering
 Marek Ormandík – ilustrácie, dizajn

Referencie 

Albumy Petra Lipu
Hudobné albumy z 2013
Kostol svätého Štefana Uhorského (Poprad-Matejovce)

Kostol svätého Štefana Uhorského je rímskokatolícky farský kostol v Matejovciach, mestkej časti Popradu.

História 
Kostol svätého Štefana Uhorského bol postavený približne v 70. rokoch 13. storočia (prvé záznamy o obci sú z roku 1251), prvá písomná zmienka o kostole je z roku 1287. Bol postavený ako ranogotická stavba v podobe jednolodia s kvadratickým presbytériom, západnou predstavanou vežou a severnou sakristiou. V roku 1422 bol kostol prestavený na dvojlodie zaklenuté na dve podpory.

V 18. storočí prešiel kostol barokovou prestavbou. Zmenená bola podoba fasád, došlo k rozšíreniu okien. Západná časť lode mala vstavanú novú tribúnu, veža  bola zvýšéná a k tomu bola pristavená menšia murovaná predsieň z južnej strany.

V roku 2022 prebehla oprava kostolnej veže.

Odkazy 

 Oficiálna stránka farnosti v Matejovciach

Referencie 

Kostoly v Poprade
Kostoly zasvätené svätému Štefanovi Kráľovi
Let the Good Times Roll

Let the Good Times Roll je názovštvrtého spoločného hudobného albumu slovenského speváka Petra Lipu a kapely Luboš Andršt Blues Band, ktorý ako koncertný album vydalo v roku 2022 hudobné vydavateľstvo Indies Happy Trails.

Zoznam skladieb

Výroba albumu 
 Peter Lipa – spev
 Luboš Andršt – gitara
 Vladimír Kulhánek – basová gitara
 Ondřej Konrád – fúkacia harmonika
 Jan Holeček – organ
 Jiří Zelenka – bicie nástroje
Produkcia
 Karel Prokeš – produkcia koncertu
 Karel Prokeš, Jaromír Kratochvíl – produkcia CD
 Ivo Trávníček – nahrávka, mix a mastering
 Jaroslav Riedel – text na obale
 Jindřich Oplt – fotografie
 Zuzana Hřebíčková – dizajn

Referencie 

Albumy Petra Lipu
Albumy Luboša Andršta
Hudobné albumy z 2022
Andy Moog

Andy Moog (*18. február, 1960, Penticton, Britská Kolumbia, Kanada) je bývalý kanadský hokejový brankár, 

ktorý sa preslávil najmä pôsobením v tímoch Edmonton Oilers a Boston Bruins v National Hockey League. Stanleyho pohár získal celkovo trikrát (1984, 1985, 1987), v roku 1990 získal William M. Jennings Trophy pre brankára s najnižším priemerom inkasovaných gólov na zápas. V tom istom roku bol zároveň finalistom hlasovania o Vezina Trophy (tú získal Patrick Roy). Štyrikrát si zahral v All-Star Game. V roku 1980 bol súčasťou druhého tímu All-Star vo Western Hockey League.

Celkovo v NHL odchytal 713 zápasov. v základnej časti a 132 zápasov v Play-Off. 

Kanadu reprezentoval na Zimných olympijských hrách 1988. Neskôr pôsobil v kanadskom juniorskom tíme do 20 rokov ako tréner brankárov.

V súčasnosti po dlhoročnom pôsobení v pozícii trénera brankárov v Dallas Stars pokračuje v trénerskej kariére v tíme Portland Winterhawks vo WHL.

Zhrnutie ocenení 

 1980 - Druhý All-Star Team WHL
 1984 - Stanleyho pohár (Edmonton Oilers)
 1985 - Stanleyho pohár (Edmonton Oilers)
 1985 - All-Star Game
 1986 - All-Star Game
 1987 - Stanleyho pohár (Edmonton Oilers)
 1990 - William M. Jennings Trophy spolu s Réjean Lemelin
 1990 - finalista Vezina Trophy
 1991 - All-Star Game
 1997-  All-Star Game

Rekordy 

 dosiahol 300 výhier za druhý najnižší počet zápasov a to už v zápase číslo 543 (rýchlejší bol už iba Jacques Plante - 526) 
 najvyšší percentuálny podiel výhra/zápas z brankárov mimo Siene slávy NHL (na 58,0% vyrovnaný s Chrisom Osgoodom)
 9. miesto v počte odchytaných zápasov v Play-Off kanadskými brankármi v NHL (132) 
 11. miesto v počte výhier v Play-Off kanadskými brankármi v NHL (132) 
 19. miesto v počte odchytaných zápasov v základnej časti kanadskými brankármi v NHL (713)
 14. miesto v počte výhier v základnej časti medzi kanadskými brankármi v NHL (372)

Štatistiky v NHL 
Legenda: Z= zápas, V= výhra, P= prehra, R= remíza, GAA= priemer inkasovaného gólu na zápas, SV%= percentuálna úspešnosť zákrokov, SO = čisté konto (zápas bez inkasovaného gólu)

Kanadskí hokejoví brankári
Brankári v NHL
Brankári Edmonton Oilers
Brankári Boston Bruins
Brankári Dallas Stars
Brankári Montreal Canadiens
Narodenia v 1960
Narodenia 18. februára
Zimné olympijské hry 1988
Požiarnik Sam

Požiarnik Sam () je britský animovaný televízny seriál, ktorý bol pôvodne vysielaný na verejnoprávnej televíznej stanici BBC One v období rokov 19872021. Protagonistom seriál je hasič Sam a dej sa odohráva okolo jeho hasičskej stanice.

História

Pôvodný seriál (19871994) 
Pôvodný seriál Požiarnik Sam zahŕňal 32 desaťminútových epizód a jeden vianočný špeciál. Hlavným hrdinom požiarnej stanice v Pontypandy je požiarnik Sam a členmi stanice je prísny veliteľ Basil Steele, nešikovný Elvis Cridlington a neskôr Penny Morisová (prvýkrát sa objavila až v epizóde 17 alebo v 1. epizóde 3. série). Medzi ďalšie postavy patrí aj vodič školského autobusu Trevor Evans, majiteľka talianskej kaviarne Bella Lasagnová, Norman Prise (väčšinou omylom zavinia požiare) a jeho matka, majiteľka obchodu Dilys Priceová a dvojčatá Sarah a James. Hasiči mali čiernožlté uniformy a veľké auto Jupiter a menšie auto Venuše.

Seriál z roku 2005 
V roku 2005 bola vytvorená nová séria Požiarnika Sama, ktorá sa skladala z 26 desaťminútových epizód. Tieto epizódy využívali modernejšie techniky stop motion animácie. V tejto sérii k požiarnej stanici pribudol ešte Tom Thomas, austrálsky pilot záchrannej helikoptéry, a rodina Floodovcov, skladajúca sa z inštalatéra, jeho manželky Heleny a ich dcéry Mindy.

Nové série (od roku 2008) 
Od roku 2008 sú produkované nové diely CGI technikou. Pontypandy, pôvodne dedinka v údolí obklopená horami, sa stalo rybárskou dedinkou pri mori. Do posádky pribudol požiarnický pes Radar (dalmatín). Objavujú sa tu noví obyvatelia, ako rybár Charlie (Samov brat) a jeho manželka Bronwen, ktorý prevádzkujú kaviareň a sú rodičmi Jamesa a Sáry. V 9. sérii do posádky pribudne Ben ako pobrežná stráž a po filme Požiarnik Sam: Hrdina v búrke (2014) je postavená nová veľká stanica a tiež prišli noví členovia stanice Arnold a Filix.

Tieto nové diely obsahujú aj 3 filmy:
 Veľký požiar v Pontypandy (2008),
 Hrdina v Búrke (2015),
 Volanie mimozemšťanov (2016),
 Sam a jeho partia (2018),
 Fireman Sam: Norman Price and the Mystery in the Sky (2021).

Externé odkazy 
 
 

Britské televízne seriály
Slovensko-uzbecké vzťahy



Pred vznikom samostatných republík 
Pred vznikom samostatnej Slovenskej republiky a samostatnej Uzbeckej republiky sa vzťahy medzi oboma štátmi riešili na úrovni Československo-Sovietskych vzťahov.

Po vzniku samostatných štátov 
Vzťahy medzi Slovenskom a Uzbekistanom - V roku 1995 navštívil Uzbekistan podpredseda slovenskej vlády Sergej Kozlík. Uzbecký prezident Islam Karimov vyhlásil úroveň hospodárskych a obchodných vzťahov medzi Uzbekistanom a Slovenskom nezodpovedajúce potenciálu, s ktorým obidve krajiny disponujú. 

Bilaterálne dokumenty podpísané počas návštevy prezidenta Uzbekistanu Islama Karimova ba Slovensku v januári 1997 vytvorili právny základ pre vzájomnú spoluprácu medzi Uzbekistanom a Slovenskom. Medzi týmito dokumentmi má osobitné miesto dohoda o základoch vzájomných vzťahov a spolupráce, dohoda o vzájomnom investovaní a podpore a dohoda o obchodnej, hospodárskej a vedecko-technickej spolupráci. Zaujímavosťou je, že počas tejto návštevy Islama Karimova v Európe, poplietol uzbecký prezident dary. Českému prezidentovi Václavovi Havlovi vázu s podobizňou slovenského prezidenta Michala Kováča a slovenskému prezidentovi koberec s obrazom českého prezidenta.

Vzťahy medzi Uzbekistanom a Slovenskou sa v posledných rokoch rozvíjali na úrovni vlád, parlamentov, odborníkov a podnikateľov. Začala pracovať spoločná medzivládna slovensko-uzbecká komisia. V dôsledku toho bol bilaterálny obchodný obrat v roku 2002 8,2 mil. amerických dolárov. V marci 2003 bola pri príležitosti návštevy Slovenského prezidenta Rudolfa Schustera v Uzbekistane uzavretá dohoda o zamedzení dvojitého zdanenia a daňových únikov z príjmov z majetku, memorandum o spolupráci medzi Národnými bankami oboch krajín.

Referencie 

Uzbekistan
VeriFace

VeriFace je online služba pre vzdialené overovanie totožnosti zákazníkov (z angl. Remote Identity Verification Service - služba overovania totožnosti na diaľku) vyvíjaná spoločnosťou Rokan Biometrics. Poskytuje spoločnostiam rýchle, bezpečné a spoľahlivé biometrické overenie totožnosti a zefektívňuje tak proces prijímania nových zákazníkov (z angl. Customers Onboarding - prijímanie zákazníkov) v online prostredí.

VeriFace vznikol v roku 2021 a momentálne sa využíva predovšetkým vo finančnom sektore. VeriFace možno využiť vo všetkých odvetviach, kde je potrebné overovať identitu zákazníkov na diaľku podľa AML zákona č. 297/2008 Z.z. (z angl. Anti Money Laundering - pranie špinavých peňazí).

VeriFace poskytuje komplexné AML riešenie pre online overovanie totožnosti zákazníkov pomocou tvárovej biometrie, spojené s overovaním dokladov v databáze ministerstva vnútra, kontrolou konečných užívateľov výhod, politicky exponovaných osôb, sankcionovaných osôb, ako aj pravidelným monitorovaním týchto údajov a osôb v zmysle AML zákona.

VeriFace využíva biometrickú a OCR (z angl. Optical Character Recognition - optické rozpoznávanie znakov) technológiu. OCR technológia prevádza údaje z fotografie dokladu do textovej podoby potrebné pre KYC, resp. eKYC (z angl. Know Your Customer - poznaj svojho zákazníka).

Biometrická technológia slúži na dôkladné porovnanie tváre z fotografie na doklade s fotografiou tváre zákazníka získanou počas procesu overenia. Biometrickú technológiu využíva od slovenskej spoločnosti Innovatrics, ktorej miera presnosti je takmer 99 percent.

Segmenty, kde sa dá VeriFace využiť: bankovníctvo, poisťovníctvo, finančníctvo, investovanie, telekomunikácie, zdravotníctvo, vzdelávanie, turizmus, zábavný priemysel (stávkovanie), e-commerce, reality, samospráva.

Referencie
Siloš Pohanka (hudobník)

Siloš Pohanka (* 6. február 1926, Hodonín – † 14. jún 2011, Bratislava) bol český džezový hudobník, hráč na trúbku a dirigent, pôsobiaci na Slovensku. Patril k prvej generácii interpretov slovenskej populárnej hudby. Džezový orchester Siloša Pohánku mal dominantné postavenie v slovenskej populárnej hudbe 60. rokov 20. storočia.

Životopis 
Siloš Pohanka sa narodil 6. februára v moravskom meste Hodonín, no väčšinu svojho života prôsobil na Slovensku. V roku 1951 vyštudoval na bratislavskom Štátnom konzervatóriu hru na trúbku. Medzi rokmi 19471949 bol členom tanečného orchestra bratislavských vysokoškolákov, hudobného telesa, ktoré bolo zamerané na swing a moderný džez. V rokoch 1950 až 1952 bol Siloš Pohanka lídrom trúbkovej sekcie v hudobnom zoskupení nazvanom Kolektív 50, ktorý neskôr premenovali na Orchester Jána Siváčka. V roku 1954 bol zakladateľom hudobnej skupiny, s ktorou hrávali v rozhlasovom vysielaní. Medzi rokmi 19561958 založil podľa svojho vzoru, ktorým bol Louis Armstrong, prvú profesionálnu hudobnú formáciu, Dixieland, ktorá bola zameraná na interpretáciu tradičného džezu. Pred touto skupinou existovala len jedna amatérska kapela nazvaná Ali Jazz Band. Dixieland účinkoval v zahraničí a nahrával aj pre rozhlas a práve vznikajúcu televíziu. Orchester Siloša Pohanku vznikol v roku 1958. Orchester bol zameraný na vtedajšiu tanečnú hudbu, hrával aj inštrumentálne orchestrálne swingové kompozície a v 60. rokoch bol najčastejšie prezentovaným hudobným telesom v televízii. V roku 1964 účinkovali v prvom koprodukčnom slovensko-rakúskom filme Jazz for Two, v ktorom účinkovali aj speváčky Gabriela Hermélyová a Zuzana Lonská. Na Medzinárodnom jazzovom festivale v Prahe v roku 1965 hral Orchester Siloša Pohanku džezové skladby Borisa Trnečku.

V rokoch 1970 až 1978 sa Siloš Pohanka osamostatnil a hrával ako štúdiový hudobník v Spolkovej republike Nemecko (SRN) a nahrával aj barokovú hudbu. Neskôr prednášal dejiny barokovej hudby aj na dvojmesačnom kurze v Scottsdale Community College v americkej Arizone. V rokoch 1979 až 1980 s novým televíznym orchestrom, ktorý založil v Bratislave absolvoval turné po Taliansku. V rokoch 1985 až 1989 Siloš Pohanka založil a spolu s Braňom Hroncom viedol Tanečný orchester Československej televízie v Bratislave.

Siloš Pohanka vynikal svojim dôrazom na exaktné frázovanie, vyváženosťou sekcií, či dokonalosťou v ladení. Medzi jeho vzory patril Luis Armstrong a Maynard Ferguson. Ako sólista interpretoval aj diela barokovej hudby od skladateľov, Giuseppe Tartiniho, Giuseppe Torelliho, či Antonia Vivaldiho. V roku 1958 Siloš Pohanka napísal hudbu k animovanému filmu karikaturistu a filmového animátora Viktora Kubala Studňa lásky (legenda o trenčianskom hrade).

Referencie

Externé odkazy 
 Siloš Pohanka na webe Hudobného centra

Českí džezoví hudobníci
Slovenskí džezoví hudobníci
Slovenskí trubkári
Českí dirigenti
Slovenskí dirigenti
Absolventi konzervatórií na Slovensku
Osobnosti z Hodonína
Metod Špaček

JUDr. Metod Špaček, Ph.D. (* 27. január 1975, Šaľa) je slovenský diplomat, úradník, právnik a bývalý univerzitný pedagóg, ktorý od 16. januára 2021 pôsobí ako vedúci Kancelárie prezidenta Slovenskej republiky (SR). Známy je najmä tým, že sa dlhodobo venuje slovensko-maďarskému medzinárodnému sporu vo veci Sústavy vodných diel Gabčíkovo-Nagymaros.

Štúdium 
Po gymnaziálnom štúdiu v Galante (19891993) absolvoval magisterské štúdium (19931998) a rigorózne konanie (19981999) v odbore právo na Právnickej fakulte Univerzity Komenského v Bratislave (PraF UK). Neskôr absolvoval doktorandské štúdium medzinárodného, európskeho a ústavného práva na Právnickej fakulte Univerzity Karlovej v Prahe (20062012).

Diplomatická a úradnícka kariéra 
V rokoch 19982021 pôsobil na Ministerstve zahraničných vecí Slovenskej republiky (od 1. októbra 2012 Ministerstvo zahraničných vecí a európskych záležitostí Slovenskej republiky [MZVaEZ SR]), a to v rokoch 19982001 ako referent odboru medzinárodného práva, v rokoch 20012005 ako právny poradca Stálej misie SR pri Organizácii Spojených národov v New Yorku, v rokoch 20052006 ako vedúci oddelenia všeobecného medzinárodného práva odboru medzinárodného práva, v rokoch 20072010 ako riaditeľ kancelárie štátnej tajomníčky a v rokoch 20102014 ako zástupca mimoriadneho a splnomocneného veľvyslanca SR v Budapešti, Petra Weissa (veľvyslancom v rokoch 20092013) a následne Rastislava Káčera (20132018). Napokon v rokoch 20142021 pôsobil ako riaditeľ odboru medzinárodného práva ministerstva.

Od roku 2000 sa aktívne venuje slovensko-maďarskému sporu vo veci Sústavy vodných diel Gabčíkovo-Nagymaros, pričom od roku 2005 bol členom vládnej delegácie SR pre rokovania o implementácii rozsudku Medzinárodného súdneho dvora (MSD) v Haagu a vedúcim slovenskej časti slovensko-maďarskej pracovnej skupiny pre právne otázky implementácie rozsudku MSD. 15. januára 2017 ho vláda SR vymenovala do funkcie svojho splnomocnenca v konaní pred MSD v tejto veci.

Od 16. januára 2021 je vedúcim Kancelárie prezidenta Slovenskej republiky, nahradzujúc tak diplomata Štefana Rozkopála, ktorý kanceláriu viedol od júla 2015.

Pôsobí ako podpredseda Slovenskej spoločnosti pre medzinárodné právo pri Slovenskej akadémii vied a ako predseda slovenskej pobočky neziskovej organizácie International Law Association.

Pedagogické pôsobenie 
Popri svojej práci na ministerstve zahraničia v rokoch 20172021 tiež pôsobil ako odborný asistent na Katedre medzinárodného práva a medzinárodných vzťahov PraF UK.

Vybraná personálna bibliografia

Referencie 

Slovenskí právnici
Slovenskí diplomati
Slovenskí úradníci
Slovenskí vysokoškolskí pedagógovia
Absolventi Právnickej fakulty Univerzity Komenského v Bratislave
Absolventi Právnickej fakulty Karlovej univerzity
Vyučujúci na Právnickej fakulte Univerzity Komenského v Bratislave
Cyklus (chémia)

Ako kruh alebo cyklus sa v chémii označuje uzavretý reťazec atómov a väzieb, ktorý začína a končí na tom istom mieste (atóme). Ak je takýchto kruhov v molekule viac a susedia spolu (teda zdieľajú aspoň jednu väzbu), niekedy sa tieto kruhy označujú ako kruhový systém. Jednoduché kruhy majú rovnaký počet atómov a sigma väzieb, kruhové systémy majú viac väzieb než sigma atómov.

Molekula obsahujúca jeden alebo viac kruhov sa nazýva cyklická zlúčenina a molekula obsahujúca dva alebo viac kruhov (buď v rovnakom alebo v rôznych kruhových systémoch) sa nazýva polycyklická zlúčenina. Špeciálnymi prípadmi zlúčenín s dvoma kruhmi sú zlúčeniny, v ktorých tieto kruhy zdieľajú jeden (spiro zlúčeniny) alebo dva a viac atómov (bicyklické zlúčeniny). Molekuly, ktoré naopak neobsahujú žiadne kruhy, sa nazývajú acyklické zlúčeniny alebo zlúčeniny s otvoreným reťazcom.

Kruhy a kruhové systémy 
V bežnom používaní sa pojmy „kruh“ a „kruhový systém“ často zamieňajú, pričom príslušná definícia závisí od kontextu. Typicky "kruh" označuje jednoduchý kruh, pokiaľ nie je uvedené inak. V niektorých prípadoch však tento termín popisuje časť polycyklického systému ("kondenzovaný kruh", "spiro kruh") alebo celý kruhový systém (teda súbor kruhov, napr. "indolový kruh"). Podobne "kruhový systém" typicky označuje polycyklický kruhový systém, s výnimkou výrazov ako "monocyklický kruhový systém" alebo "pyridínový kruhový systém". Aby sa obmedzila nejednoznačnosť, odporúčania IUPAC o anglickej organickej nomenklatúre sa vyhýbajú používaniu výrazu „kruh“ použitím fráz ako „monocyklický základ“ a „polycyklický kruhový systém“. V slovenčine "kruh" zvyčajne skutočne označuje jedonduchý kruh, ako je uvedené vyššie.

Homocyklické a heterocyklické kruhy 
Homocyklus alebo homocyklický kruh je kruh, v ktorom sú všetky atómy rovnakého chemického prvku. Najčastejšie to bývajú atómy uhlíka a vtedy sa takýto kruh označuje ako karbocyklus alebo karbocyklický kruh. Niekedy sa tieto kruhy takisto nazývajú izocyklické. Dôležitou triedou karbocyklov sú alicyklické kruhy a ich dôležitou podtriedou sú cykloalkány.

Heterocyklus alebo heterocyklický kruh je kruh obsahujúci atómy aspoň dvoch rôznych prvkov. Jedným prvkom je typicky uhlík, avšak v prípade anorganických zlúčenín nemusí byť prítomný.

Väzby v kruhu 

Kruhy nemusia byť tvorené výhradne sigma väzbami, môžu obsahovať i násobné väzby. Tak je to napríklad u cykloalkénov, ktoré obsahujú kruh a v ňom jednu dvojitú väzbu. Takéto zlúčeniny sa označujú ako alicyklické zlúčeniny. Oproti nim sa v prípade aromatických kruhov sa stredajú jednoduché a dvojité väzby, čo znamená, že majú konjugovaný systém väzieb. Tým dochádza k delokalizácii elektrónov v kruhu.

Referencie

Pozri aj 

 Cyklická zlúčenina
 Polycyklická zlúčenina
 Heterocyklická zlúčenina
 Bicyklická molekula
 Spiro zlúčenina

Zdroj 

Molekulárna geometria